**PROIECTUL**

**DECIZIEI ETAPEI DE INCADRARE**

Ca urmare a solicitării de emitere a acordului de mediu adresate de **PRIMĂRIA COMUNEI BREAZA**, judetul Suceava, inregistrată la Agenţia pentru Protecţia Mediului Suceava cu nr. 7880/15.09.2014, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

    Agenţia pentru Protecţia Mediului Suceava **decide**, ca urmare a consultărilor desfăşurate in cadrul şedinţei Comisiei de Analiză Tehnică din data de 21.04.2015, că proiectul ***“Construire pod peste râul Moldova, zona Răchitiş, comuna Breaza, judeţul Suceava”*** propus a fi amplasat in comuna Breaza, judetul Suceava, **nu** **se supune evaluării impactului asupra mediului.**

Justificarea prezentei decizii:

***I****. Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:*

**1.Caracteristicile proiectului**

a) Proiectul se incadreaza în Anexa 2, la pct. 10, lit.e din HG nr. 445/2009

b) Mărimea proiectului - Se propune realizarea urmatoarelor lucrări:

Podul peste râul Moldova, înlocuieşte traversarea actuală, cu un pod nou care sa asigure atat elementele de gabarit corespunzatoare derularii traficului cat si scurgerea apelor in conditii corespunzatoare.

Podul nou are o singura deschidere si suprastructura alcatuita din 6 grinzi prefabricate din beton precomprimat cu armatura aderenta cu lungimea de 18.00m si inaltimea de 0.80m.

Grinzile sunt solidarizate la partea superioara printr-o placa de beton armat cu grosimea minima de 14cm si reazema pe banchetele culeelor prin intermediul unor aparate de rezem din neopren (fixe si mobile). Podul asigura o parte carosabila de 5.0m si 2 trotuare pietonale cu 1.00m latime, amplasate denivelat fata de partea carosabila si delimitate cu borduri prefabricate inalte din beton armat. Parapetul pietonal este metalic, cu mana curenta confectionata din teava rotunda.

Lungimea totala a podului este de 25.25m si a rezultat din dimensionarea hidraulica pentru un debit de calcul Q1% = 305mc/sec.

Podul peste Raul Moldova - pod de beton armat cu lungimea de 25.25m , cu suprastructura alcatuita din 6 grinzi cu corzi aderente in forma de I , cu inaltimea de 80 cm,latime de 102cm , lungimea de 18,00 m si o oblicitate de 700. Peste grinzi se realizeaza o dala de suprabetonare din C25/30 , cu armaturi din OB 37 SI PC52 de la 8-12, cu grosime variabila de 14-18 . Latimea carosabilului este de 5,00 m si doua trotuare de 1.0m.

Calea pe pod este realizata din hidroizolatie,protectie hidroizolatie armata cu plasa de sarma si BAP16m in doua straturi de 7 cm.

Parapetul metalic este realizat din profile metalice laminate la cald cu inaltimea de 1.0m .

Grinzile reazema pe culei prin intermediul a cate 12 aparate de reazem din neopren ( fixe tip 3 –C 3217/74/I si mobile tip 4- C 3217 /74 .

Hidroizolatia este alcatuita din sapa de protectie si dispozitivele de acoperire a rosturilor. Etanseitatea hidroizolatiei la margini si a imbracamintii din BAP16m pe carosabil se realizeaza prin umplerea rosturilor cu celochit in grosime de 6-8 mm.

Rosturile de dilatatie asigura continuitatea caii si vor fi de tip etans elastic si profil metalic.

Infrastructurile – culeeile , au elevatiile din beton simplu C25/30 , he=3.10m .

Bancheta cuzinetilor , zidurile de garda si zidurile intoarse sunt realizate din C25/30 armate cu OB 37 si Pc 52 .

Elevatia este lamelara , He=3.10m, din C25/30 cu armaturi OB 37. Bancheta cuzinetilor se realizeaza din C25/30 armata cu OB 37.

Fundatiile sunt directe , turnate monolit in trepte de 1,50 m , latimea talpii fiind de 3.04 m si inaltimea de 3.0 m.

Rampele de acces la pod vor avea lungimea de cate 50 m , in vederea racordarii cu drumul proiectat.

Coordonatele Stereo 70 ale perimetrului podului şi apărărilor de mal pe râul Moldova sunt:

* limita gabion mal stâng X = 523215,84 Y = 681119,395 Z = 866,34
* limita mal stâng X = 523209,677 Y = 681066,823 Z = 867,01
* limita pod mal stâng X = 523208,069 Y = 681059,011 Z = 866,14
* limita gabion aval mal stâng X = 523194,329 Y = 681041,793 Z = 866,00
* limita gabion amonte mal drept X = 523190,303 Y = 681130,522 Z = 866,15
* limita pod mal drept X = 523189,416 Y = 681079,244 Z = 867,01
* limita pod mal drept X = 523187,809 Y = 681071,433 Z = 867,30
* limita gabion aval mal drept X = 523178,127 Y = 681052,206 Z = 864,95

Volumul de săpătură din aluviunile depuse pe această zonă de corecţie va fi împins spre maluri şi va constitui umplutura din spatele lucrărilor de apărare mal proiectate. Amenajările de albie constau în adânciri ale cursului de apă, colmatat în urma viiturilor din anii trecuţi, precum şi îndreptări ale sinuozităţilor cursului principal Raului Moldova.

Se vor amplasa gabioane care au ca scop dirijarea apei spre secţiunea podului şi protejarea spălării malurilor înainte şi după lucrarea proiectată:

- amonte de pod se vor amplasa pe o lungime de 50m şi înălţimea de 3,0 m pe partea stângă si dreapta.

- aval de pod se vor amplasa pe o lungime de 25m şi înălţimea de 3,0 m pe partea stângă si dreapta

Materialul pentru execuţia gabioanelor va fi procurat de la o distanţă medie de 10 km. Coşurile gabioanelor sunt din plasă de sârmă prevăzute cu cadre din oţel D = 12 mm.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

21.04.2015